*Projekts*

LATVIJAS REPUBLIKAS MINISTRU KABINETS

2015. gada\_\_\_\_\_\_\_\_\_\_ Noteikumi Nr.\_\_\_

Rīga (prot. Nr.\_\_ \_\_.§)

**Grozījumi Ministru kabineta 2011.gada 13.septembra noteikumos Nr.703 „Noteikumi par kārtību, kādā izsniedz un anulē atļauju atkritumu savākšanai, pārvadāšanai, pārkraušanai, šķirošanai vai uzglabāšanai, kā arī par valsts nodevu un tās maksāšanas kārtību”**

Izdoti saskaņā ar Atkritumu apsaimniekošanas likuma

[12.panta](http://likumi.lv/ta/id/221378-atkritumu-apsaimniekosanas-likums#p22) otro un trešo daļu

un 12.1 pantu

Izdarīt Ministru kabineta 2011.gada 13.septembra noteikumos Nr.703 „Noteikumi par kārtību, kādā izsniedz un anulē atļauju atkritumu savākšanai, pārvadāšanai, pārkraušanai, šķirošanai vai uzglabāšanai, kā arī par valsts nodevu un tās maksāšanas kārtību” (Latvijas Vēstnesis, 2011, 146.nr.; 2013, 174.nr.) šādus grozījumus:

 1. Izteikt noteikumu nosaukumu šādā redakcijā:

„**Noteikumi par kārtību, kādā izsniedz un anulē atkritumu apsaimniekošanas atļauju, un tās maksāšanas kārtību un par atkritumu tirgotāju un atkritumu apsaimniekošanas starpnieku reģistrācijas kārtību**”

2. Papildināt noteikumu izdošanas pamatu aiz vārda “daļu” ar skaitļiem un vārdu ”un 12.1 pantu”.

3. Izteikt noteikumu 1.1.apakšpunktu šādā redakcijā:

„1.1. atkritumu savākšanas, pārvadāšanas, pārkraušanas, šķirošanas, uzglabāšanas vai slēgtas vai rekultivētas atkritumu izgāztuves atrakšanas un tajā esošo atkritumu pāršķirošanas atļauju (turpmāk – atļauja) izsniegšanas un anulēšanas kārtību;”.

4. Svītrot noteikumu 1.4. un 1.5. apakšpunktu.

5. Papildināt noteikumus ar 1.7.apakšpunktu šādā redakcijā:

“1.7. kārtību, kādā Valsts vides dienests (turpmāk – dienests) reģistrē atkritumu tirgotājus un atkritumu apsaimniekošanas starpniekus.”

6. Papildināt noteikumus ar 2.1 punktu šādā redakcijā:

„2.1 Ja atkritumu apsaimniekotājs ir saņēmis atļauju A vai B kategorijas piesārņojošas darbības veikšanai un šajā atļaujā ir iekļauti nosacījumi atkritumu savākšanai, pārkraušanai, šķirošanai vai uzglabāšanai, un tas vēlas atrakt slēgtu vai rekultivētu atkritumu izgāztuvi un pāršķirot tajā esošos atkritumus, tam papildus ir nepieciešams saņemt atļauju slēgtas vai rekultivētas atkritumu izgāztuves atrakšanas un tajā esošo visu atkritumu pāršķirošanas (turpmāk – šķirošanas) darbību veikšanai.”

7. Izteikt noteikumu 3.punkta ievaddaļu šādā redakcijā:

“3. Dienests izsniedz atkritumu apsaimniekotājam atļaujas:”.

8. Papildināt noteikumus ar 3.6.apakšpunktu šādā redakcijā:

„3.6. slēgtas vai rekultivētas atkritumu izgāztuves atrakšanai un tajā esošo visu atkritumu pāršķirošanai.”

9. Izteikt noteikumu II. nodaļas nosaukumu šādā redakcijā:

**„II. Atkritumu savākšanas, pārvadāšanas, pārkraušanas, šķirošanas vai uzglabāšanas atļaujā ietvertās prasības”**

10. Papildināt noteikumu 4.punkta pirmo teikumu aiz vārdiem „uzsākšanas vai” ar vārdiem „atkritumu savākšanas, pārvadāšanas, pārkraušanas, šķirošanas vai uzglabāšanas”.

11. Aizstāt noteikumu 5.1.apakšpunktā vārdu „apraksts” ar vārdu „saraksts”.

12. Papildināt noteikumu 5.punktu ar 5.4. un 5.5.apakšpunktu šādā redakcijā:

„5.4. ja tiek veikts pašpārvadājums - pašpārvadājuma sertifikāta numuru, derīguma termiņu, institūciju, kas to izdevusi (ja saskaņā ar normatīvajiem aktiem par autopārvadājumiem šāds sertifikāts ir nepieciešams);

5.5. ja tiek veikts komercpārvadājums ar autotransporta līdzekli – dokumenta, kas apliecina pārvadātāja pielaidi komercpārvadājumiem, numuru, derīguma termiņu un institūciju, kas to izdevusi.”

13. Papildināt noteikumus ar 7.1 punktu šādā redakcijā:

„7.1 Atļauja bīstamo atkritumu pārvadājumiem ir derīga tikai tādā gadījumā, ja bīstamo atkritumu apsaimniekotājs (pārvadātājs) ir reģistrējies Bīstamo atkritumu pārvadājumu uzskaites sistēmā. Atļauja būvniecībā radušos atkritumu pārvadājumiem ir derīga tikai tādā gadījumā, ja apsaimniekotājs (pārvadātājs) ir reģistrējies Būvniecībā radušos atkritumu pārvadājumu uzskaites sistēmā.”

14. Papildināt noteikumus aiz 8.punkta ar II.1 nodaļu šādā redakcijā:

**„II.1 Slēgtas vai rekultivētas atkritumu izgāztuves atrakšanas un tajā esošo atkritumu šķirošanas atļaujā ietvertās prasības**

8.1 Atkritumu apsaimniekotājs pirms slēgtas vai rekultivētas atkritumu izgāztuves atrakšanas un tajā esošo visu atkritumu pāršķirošanas iesniedz dienestā iesniegumu slēgtas vai rekultivētas atkritumu izgāztuves atrakšanas un tajā esošo visu atkritumu pāršķirošanas atļaujas saņemšanai. Sagatavojot iesniegumu elektroniskā dokumenta formā, to noformē atbilstoši normatīvajiem aktiem par elektronisko dokumentu noformēšanu. Iesniegumā sniedz šādu informāciju:

8.11. ziņas par slēgto vai rekultivēto atkritumu izgāztuvi:

8.11.1. slēgtās vai rekultivētās atkritumu izgāztuves kategorija pēc tās bīstamības un potenciāli radītā vides piesārņojuma riska, atbilstoši normatīvajiem aktiem par atkritumu poligonu ierīkošanu, atkritumu poligonu un izgāztuvju apsaimniekošanu, slēgšanu un rekultivāciju;

8.11.2. kartogrāfiska informācija par slēgtās vai rekultivētās atkritumu izgāztuves atrašanās vietu un plānoto pārrakšanas platību;

8.11.3 novērtējums par slēgtajā vai rekultivētajā izgāztuvē esošo atkritumu daudzumu un veidiem, atbilstoši izgāztuves rekultivācijas projektā ietvertajai informācijai. Ja atkritumu izgāztuve nav rekultivēta vai rekultivēta pirms normatīvo aktu par atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas spēkā stāšanās brīža, slēgtā vai rekultivētajā izgāztuvē esošo atkritumu daudzumu un veidu novērtējumu sniedz atbilstoši inženierģeoloģiskajiem mērījumiem;

8.11.4. provizorisko atšķirojamo atkritumu daudzumu un veidiem;

8.11.5. informācija par slēgtās vai rekultivētās atkritumu izgāztuves teritorijas ģeoloģiskajiem un hidroģeoloģiskajiem apstākļiem;

8.11.6. informācija par slēgtās vai rekultivētās atkritumu izgāztuvē ierīkotajiem monitoringa urbumiem un informācija par trīs gadu vides monitoringa rezultātiem;

8.12. ziņas par slēgtās vai rekultivētās atkritumu izgāztuves atrakšanu:

8.12.1. slēgtās vai rekultivētās atkritumu izgāztuves atrakšanas darbu plāns, pielietotās tehnoloģijas apraksts;

8.12.2. slēgtās vai rekultivētās atkritumu izgāztuves atrakšanā izmantojamo specializēto transportlīdzekļu saraksts, atkritumu atrakšanai izmantojamo iekārtu un inventāra apraksts.

8.13. ziņas par atrakto atkritumu šķirošanu:

8.13.1. atkritumu šķirošanā izmantoto tehnisko paņēmienu un aprīkojuma apraksts;

8.13.2. plānotie atrakto atkritumu veidi atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus un apjoms (tonnas), kuru ir iespējams iegūt, šķirojot visus izgāztuvē apglabātos atkritumus, kalendārā gadā;

8.13.3. informācija par komersantu, kurš veiks atšķiroto atkritumu pārstrādi vai reģenerāciju (juridiskā adrese, reģistrācijas numurs).

8.14. ziņas par atrakto atkritumu uzglabāšanu:

8.14.1. atkritumu uzglabāšanai izmantotā aprīkojuma raksturojums (katrai uzglabāšanas vietai);

8.14.2. plānotie uzglabājamo atkritumu veidi atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus un apjoms (tonnas) kalendārā gadā (katrai uzglabāšanas vietai);

8.15. ziņas par plānotajiem pasākumiem nodarbināto drošības un veselības aizsardzībā;

8.16. ziņas par slēgtas vai rekultivētas atkritumu izgāztuves atkritumu apsaimniekotāja atbildīgo darbinieku, tā atbilstošo profesionālo kvalifikāciju iepriekš minēto darbu veikšanai;

8.17. slēgtās vai rekultivētas atkritumu izgāztuves atkritumu apsaimniekotāja ekonomiski pamatots novērtējums par atkritumu izgāztuves atkārtotas rekultivācijas izmaksām;

8.18. bankas izsniegta garantija, vai galvojuma vēstule, vai atkritumu apsaimniekotāja civiltiesiskās atbildības apdrošināšanas polises kopija par attiecīgo atraktās slēgtās atkritumu izgāztuves rekultivācijai vai rekultivētās atkritumu izgāztuves atkārtotai rekultivācijai nepieciešamo summas samērojamību atbilstoši šo noteikumu 8.17.punktā minētajam novērtējumam. Šajā punktā minētajam finansiālajam nodrošinājumam jābūt spēkā visā slēgtas vai rekultivētas atkritumu izgāztuves atrakšanas un tajā esošo otrreizēji izmantojamo materiālu šķirošanas atļaujas darbības laikā;

8.19. vēlamais atļaujas un citas informācijas saņemšanas veids.

8.2 Atļaujas iesniegumam pievieno:

8.21. pašvaldības un zemes gabala īpašnieka rakstisku saskaņojumu par slēgtās vai rekultivētās atkritumu izgāztuves atrakšanas darbu veikšanu. Ja rekultivētās atkritumu izgāztuves rekultivācijas finansēšanā ir piedalījušās vairākas pašvaldības, atļaujas pieteicējam ir jāsaņem visu iesaistīto pašvaldību rakstisku piekrišanu atkritumu izgāztuves atrakšanas darbu veikšanai;

8.22. līgums ar zemes īpašnieku par slēgtas vai rekultivētas atkritumu izgāztuves zemes izmantošanu, paredzot nosacījumus īpašuma sakārtošanai atbilstoši vides aizsardzības normu prasībām pēc atrakšanas un gadījumos, ja tiek pārtraukti slēgtas vai rekultivētas atkritumu izgāztuves atrakšanas un atkritumu šķirošanas darbi;

8.23. starp slēgtas vai rekultivētas atkritumu izgāztuves atkritumu apsaimniekotāju un komersantu, kurš veiks atkritumu izvešanu, šķirošanu, nodošanu pārstrādei vai reģenerācijai, noslēgtie līgumi (sarakstā norāda līgumslēdzējas puses, līguma darbības termiņu), ja iepriekš minētās darbības neveiks pats atkritumu apsaimniekotājs;

8.24. starp slēgtas vai rekultivētas atkritumu izgāztuves atkritumu apsaimniekotāju un attiecīgā atkritumu apsaimniekošanas reģiona atkritumu poligona operatora noslēgtais līgums par atkritumu neatšķirojamās daļas nogādāšanu apglabāšanai attiecīgā atkritumu apsaimniekošanas reģiona atkritumu poligonā;

8.25. izgāztuves rekultivācijas vai atkārtotas rekultivācijas plāns.

8.3 Atkritumu apsaimniekotājs uzrāda šo noteikumu 82.2., 82.3. un 82.4.apakšpunktā minēto līgumu oriģinālus pēc dienesta amatpersonu pieprasījuma.

8.4 Šo noteikumu 81.punktā minētajā iesniegumā norādītās informācijas patiesumu atkritumu apsaimniekotāja pilnvarotā persona apliecina ar parakstu.

8.5 Slēgtai vai rekultivētai atkritumu izgāztuvei, kurai nav pieejama informācija par vides monitoringa mērījumiem par iepriekšējiem trīs gadiem, atļauju slēgtas vai rekultivētas atkritumu izgāztuves atrakšanai un tajā esošo visu atkritumu pāršķirošanai neizsniedz.

8.6 Atkritumu apsaimniekotājs, kurš ir saņēmis slēgtas vai rekultivētas atkritumu izgāztuves atrakšanas un tajā esošo atkritumu pāršķirošanas atļauju:

8.61. veic visu izgāztuvē esošo atkritumu šķirošanu;

8.62. atraktos atkritumus šķiro izgāztuves teritorijā;

8.63. visus neatšķirotos atkritumus pārved apglabāšanai attiecīgā atkritumu apsaimniekošanas reģiona atkritumu poligonā.

8.7 Slēgtas vai rekultivētas atkritumu izgāztuves atrakšanas un tajā esošo atkritumu šķirošanas atļauju III kategorijas rekultivētajām atkritumu izgāztuvēm izsniedz pēc izgāztuves vides monitoringa programmas beigām, atbilstoši normatīvajiem aktiem par atkritumu poligonu ierīkošanu, atkritumu poligonu un izgāztuvju apsaimniekošanu, slēgšanas un rekultivāciju.

8.8 Ja atļaujas derīguma termiņa laikā atkritumu apsaimniekotājam, kuram izdota atļauja slēgtas vai rekultivētas atkritumu izgāztuves atrakšanai un tajā esošo atkritumu pāršķirošanai, nav iespējams izpildīt visus atļaujā iekļautos nosacījumus, tas trīs mēnešus pirms atļaujas derīguma termiņa beigām iesniedz dienestā iesniegumu atļaujas derīguma termiņa pagarināšanai. Sagatavojot iesniegumu elektroniskā dokumenta formā, to noformē atbilstoši normatīvajiem aktiem par elektronisko dokumentu noformēšanu. Iesniegumā norāda šādu informāciju:

8.81. atļaujas derīguma termiņa laikā veiktās darbības;

8.82. pamatojums atļaujas derīguma termiņa pagarināšanai, tai skaitā, atļaujā iekļauto nosacījumu neizpildes iemeslu skaidrojums.

8.9 Dienests ir tiesīgs pagarināt atļauja slēgtas vai rekultivētas atkritumu izgāztuves atrakšanai un tajā esošo atkritumu pāršķirošanai uz termiņu, kas nav ilgāks par diviem gadiem.”

15. Papildināt noteikumus aiz 8.9 punkta ar jaunu II.2 nodaļas nosaukumu šādā redakcijā:

**„II.2 Atļaujas izsniegšanas kārtība, nodevas apmērs par atļaujas izsniegšanu un tās maksāšanas kārtība”**

16. Svītrot noteikumu 10., 11., 12., 13., 14. un 15.punktu.

17. Svītrot noteikumu 16.punktā vārdus „vai komisija”.

18. Izteikt noteikumu 17.punktu šādā redakcijā:

„17. Dienests mēneša laikā no iesnieguma saņemšanas izsniedz atļauju (pielikums) atkritumu savākšanai, atkritumu savākšanai un pārvadāšanai, atkritumu pārkraušanai un uzglabāšanai, atkritumu šķirošanai un uzglabāšanai, atkritumu uzglabāšanai, atkritumu pārvadāšanai**,** slēgtas vai rekultivētas atkritumu izgāztuves atrakšanai un tajā esošo atkritumu šķirošanai vai pieņem lēmumu par atteikumu izsniegt atļauju un paziņo to iesniedzējam un pašvaldībai, kuras teritorijā sadzīves atkritumu apsaimniekotājs plāno savu darbību. Ja saskaņā ar iesniegumu atkritumu apsaimniekotājs veic vairākas atkritumu apsaimniekošanas darbības, pārvalde izsniedz vienu atļauju, iekļaujot tajā visas iesniegumā minētās un atkritumu apsaimniekotājam atļautās darbības. Sagatavojot atļauju elektroniskā dokumenta formā, to noformē atbilstoši normatīvajiem aktiem par elektronisko dokumentu noformēšanu.”

19. Izteikt noteikumu 18.1.apakšpunktu šādā redakcijā:

„18.1. prasības tāda vides piesārņojuma samazināšanai, kurš rodas, savācot, pārkraujot, šķirojot, uzglabājot, pārvadājot atkritumus vai atrokot slēgtu vai rekultivētu atkritumu izgāztuvi;”.

20. Papildināt noteikumus ar 18.6.apakšpunktu šādā redakcijā:

„18.6. prasības un termiņu, kādā jāveic atraktas slēgtas vai rekultivētas atkritumu izgāztuves rekultivācija vai atkārtota rekultivācija.”

21. Izteikt noteikumu 19.punktu šādā redakcijā:

„19. Atkritumu savākšanas, pārvadāšanas, pārkraušanas, šķirošanas vai uzglabāšanas atļauju izsniedz uz 10 gadiem vai īsāku laikposmu (atbilstoši iesniegumā norādītajam termiņam). Slēgtas vai rekultivētas atkritumu izgāztuves atrakšanas un tajā esošo atkritumu šķirošanas atļauju izsniedz ne ilgāk kā uz 5 gadiem (atbilstoši iesniegumā norādītajam termiņam, iekļaujot izgāztuves atkārtotai rekultivācijai paredzēto laiku).”

22. papildināt noteikumus ar 21.6.apakšpunktu šādā redakcijā:

„21.6. par slēgtas vai rekultivētas atkritumu izgāztuves atrakšanu un atkritumu pāršķirošanu – 350 *euro*.”

23. Aizstāt noteikumu 30.punktā skaitļus un vārdus „4., 5. un 6.punktā” ar skaitļiem un vārdus „4., 5., 6., 8.1 un 8.2 punktā”.

24. Izteikt noteikumu 32.3.apakšpunktu šādā redakcijā:

„32.3. atkritumu apsaimniekotājs, tā likvidators vai administrators ir iesniedzis informāciju par atkritumu savākšanas, pārvadāšanas, pārkraušanas, šķirošanas, uzglabāšanas vai slēgtas vai rekultivētas atkritumu izgāztuves atrakšanas un tajā esošo visu atkritumu šķirošanas darbību izbeigšanu;”.

25. Izteikt noteikumu 32.4.apakšpunktu šādā redakcijā:

„32.4. atkritumu apsaimniekotāja veiktā atkritumu savākšana, pārvadāšana, pārkraušana, šķirošana vai uzglabāšana vai slēgtas vai rekultivētas atkritumu izgāztuves atrakšana un tajā esošo visu atkritumu šķirošana rada epidēmijas draudus vai draudus sabiedrības veselībai vai pasliktina vides kvalitāti;”.

26. Papildināt noteikumu 32.6.apakšpunktu aiz cipara un vārda „4.punktā” ar ciparu un vārdu „un 8.2 punktā”.

27. Papildināt noteikumu 32.punktu ar 32.9.apakšpunktu šādā redakcijā:

„32.9. ja dienests konstatē, ka atkritumu apsaimniekotājs trīs mēnešu laikā no  atļaujas būvniecības vai bīstamo atkritumu pārvadāšanai izsniegšanas brīža nav reģistrējies Būvniecībā radušos atkritumu pārvadājumu uzskaites sistēmā vai Bīstamo atkritumu pārvadājumu uzskaites sistēmā, izņemot pārejas noteikumu 44.punktā minēto gadījumu.”

28. Papildināt noteikumus ar 32.1 punktu šādā redakcijā:

„32.1 Ja atļauja ir izsniegta ne tikai būvniecības vai bīstamo atkritumu pārvadāšanai, bet arī citām šo noteikumu pielikuma 2.punktā minētajām darbībām un atkritumu apsaimniekotājs trīs mēnešu laikā no atļaujas izsniegšanas brīža nav reģistrējies Būvniecībā radušos atkritumu pārvadājumu uzskaites sistēmā vai Bīstamo atkritumu pārvadājumu uzskaites sistēmā, dienests anulē atļaujas daļu, kura attiecināma uz atļaujā iekļautajām atkritumu apsaimniekotāja tiesībām veikt būvniecības vai bīstamo atkritumu pārvadājumus, izņemot pārejas noteikumu 44.punktā minēto gadījumu.”

29. Papildināt noteikumu 33.punktu aiz vārdiem „Atkritumu pārvadāšanas” ar vārdiem „vai slēgtas vai rekultivētas atkritumu izgāztuves atrakšanas un tajā esošo visu atkritumu šķirošanas”.

30. Svītrot noteikumu 34.punktu.

31. Papildināt noteikumus aiz 37.punkta ar III.1 nodaļu šādā redakcijā:

“**III.1 Atkritumu apsaimniekošanas tirgotāju un atkritumu apsaimniekošanas starpnieku reģistrācijas kārtība**

37.1 Atkritumu tirgotājs un atkritumu apsaimniekošanas starpnieks pirms atkritumu tirdzniecības darbību uzsākšanas iesniedz dienesta reģionālajā vides pārvaldē atbilstoši savai juridiskajai adresei reģistrācijas iesniegumu (turpmāk – iesniegums). Iesniegumā norāda:

37.11. komersanta firmu vai personas nosaukumu, vai vārdu un uzvārdu, ja atkritumu tirgotājs vai atkritumu apsaimniekošanas starpnieks nav komersants;

37.12. reģistrācijas numuru Uzņēmumu reģistrā;

37.13. juridisko adresi;

37.14. kontaktinformāciju (faktiskā adrese, ja atšķiras no juridiskās adreses, kontaktpersonas vārds, uzvārds, tālruņa numurs, faksa numurs, e-pasta adrese un tīmekļa vietne);

37.15. atkritumu tirgotāja vai atkritumu apsaimniekošanas starpnieka filiāļu firmas, filiāļu juridiskās adreses un reģistrācijas numurus Uzņēmumu reģistrā;

371.6. darbības, kas tiks veiktas, – atkritumu tirdzniecība vai atkritumu apsaimniekošanas starpniecība;

37.17. atkritumu veidu (atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus), ar kuru atkritumu tirgotājs vai atkritumu apsaimniekošanas starpnieks paredzējis veikt šo noteikumu 371.6.apakšpunktā minētās darbības;

37.18. apliecinājumu, ka iesniegumā norādītā informācija ir pilnīga un patiesa.

372. Atkritumu tirgotājs vai atkritumu apsaimniekošanas starpnieks šo noteikumu [37.1](http://likumi.lv/doc.php?id=261282#p2) un [37.10 punktā](http://likumi.lv/doc.php?id=261282#p11) minētos iesniegumus dienestam var iesniegt papīra formā (attiecīgo informāciju iesniedzot arī elektroniski), elektroniska dokumenta formā atbilstoši normatīvajiem aktiem par elektronisko dokumentu noformēšanu vai pēc elektroniskas reģistrēšanās aizpildot informāciju tiešsaistes režīmā dienesta vienotās vides informācijas sistēmas „TULPE” tīmekļa vietnē.

37.3 Iesniegumu paraksta persona atbilstoši komersanta pilnvarojuma dokumentos noteiktajām tiesībām pārstāvēt atkritumu tirgotāju vai atkritumu apsaimniekošanas starpnieku, ja atkritumu tirgotājs vai atkritumu apsaimniekošanas starpnieks ir komersants. Ja pārstāvības tiesības nav reģistrētas Uzņēmumu reģistrā, iesniegumu iesniedz personīgi un tam pievieno pilnvarojuma dokumentu, kas apliecina tiesības pārstāvēt attiecīgo personu.

37.4 Dienests izskata iesniegumu un, ja iesniegumā nav sniegta visa šo noteikumu [37.1 punktā](http://likumi.lv/doc.php?id=261282#p2) minētā informācija vai iesniegumu nav parakstījusi persona, kurai ir tiesības pārstāvēt atkritumu tirgotāju vai atkritumu apsaimniekošanas starpnieku, piecu darbdienu laikā pēc iesnieguma saņemšanas par to rakstiski informē atkritumu tirgotāju vai atkritumu apsaimniekošanas starpnieku, kā arī norāda papildus iesniedzamo informāciju. Dienesta pieprasītā informācija vai dokumenti iesniedzami piecu darbdienu laikā pēc pieprasījuma saņemšanas.

37.5 Dienests 10 darbdienu laikā pēc visas šo noteikumu [37.1 punktā](http://likumi.lv/doc.php?id=261282#p2) minētās informācijas saņemšanas nodrošina, ka atkritumu tirgotājs vai atkritumu apsaimniekošanas starpnieks ir informēts par:

37.51. termiņu, kādā tiks pieņemts lēmums par reģistrāciju vai tās atteikumu;

37.52. lēmuma pārsūdzēšanas kārtību;

37.53. tiesībām uzsākt pakalpojumu sniegšanu, ja dienests šo noteikumu 37.6 punktā minētajā termiņā neinformē iesniedzēju par reģistrēšanu vai par šo noteikumu [37.7 punktā](http://likumi.lv/doc.php?id=261282#p8)  minētā lēmuma pieņemšanu.

37.6 Dienests mēneša laikā pēc iesnieguma vai šo noteikumu [37.4 punktā](http://likumi.lv/doc.php?id=261282#p5) minētās informācijas saņemšanas reģistrē atkritumu tirgotāju vai atkritumu apsaimniekošanas starpnieku vai pieņem lēmumu par atteikumu reģistrēt atkritumu tirgotāju vai atkritumu apsaimniekošanas starpnieku un paziņo to attiecīgajam atkritumu tirgotājam vai atkritumu apsaimniekošanas starpniekam normatīvajos aktos par dokumentu paziņošanu noteiktajā kārtībā.

37.7 Dienests pieņem lēmumu par atteikumu reģistrēt atkritumu tirgotāju vai atkritumu apsaimniekošanas starpnieku šādos gadījumos:

37.71. nav iesniegta šo noteikumu [37.1 punktā](http://likumi.lv/doc.php?id=261282#p2) minētā informācija;

37.72. iesniegtā informācija ir nepilnīga;

37.73. iesniegtā informācija ir nepatiesa;

37.74. iesniegumā minētās atkritumu apsaimniekošanas darbības neatbilst normatīvo aktu prasībām atkritumu apsaimniekošanas jomā.

37.8 Piecu darbdienu laikā pēc lēmuma pieņemšanas par atkritumu tirgotāja vai atkritumu apsaimniekošanas starpnieka reģistrāciju vai par atkritumu tirgotāja vai atkritumu apsaimniekošanas starpnieka reģistrācijas anulēšanu dienests atkritumu tirgotāju un atkritumu apsaimniekošanas starpnieku sarakstā dienesta tīmekļa vietnē norāda šādu informāciju:

37.81. komersanta firma, ja atkritumu tirgotājs vai atkritumu apsaimniekošanas starpnieks ir komersants;

37.82. citas personas nosaukums vai vārds un uzvārds, ja atkritumu tirgotājs vai atkritumu apsaimniekošanas starpnieks nav komersants;

37.83. reģistrācijas numurs Uzņēmumu reģistrā, juridiskā adrese, tālruņa numurs, faksa numurs, e-pasta adrese;

37.84. norāde par to, vai persona ir reģistrēta kā atkritumu tirgotājs vai kā atkritumu apsaimniekošanas starpnieks;

37.85. atkritumu veids (atbilstoši noteikumiem par atkritumu klasifikatoru un īpašībām, kuras padara atkritumus bīstamus), ar kuru atkritumu tirgotājs vai atkritumu apsaimniekošanas starpnieks paredzējis veikt šo noteikumu 37.16. apakšpunktā minētās darbības;

37.86. reģistrācijas datums;

37.87. datums, kad komersants vai cita persona izslēgta no reģistra atbilstoši šo noteikumu [37.13 punktam](http://likumi.lv/doc.php?id=261282#p14).

37.9 Ja dienests šo noteikumu [37.6 punktā](http://likumi.lv/doc.php?id=261282#p7) minētajā termiņā neinformē atkritumu tirgotāju vai atkritumu apsaimniekošanas starpnieku par reģistrēšanu vai par šo noteikumu [37.7 punktā](http://likumi.lv/doc.php?id=261282#p8) minētā lēmuma pieņemšanu, uzskatāms, ka reģistrācija ir veikta, piemērojot Brīvas pakalpojumu sniegšanas likumā minēto noklusējumu.

37.10 Ja nepieciešams precizēt šo noteikumu [37.1 punktā](http://likumi.lv/doc.php?id=261282#p2) minēto informāciju, atkritumu tirgotājs vai atkritumu apsaimniekošanas starpnieks informāciju par plānotajām izmaiņām iesniedz dienesta reģionālajā vides pārvaldē atbilstoši savai juridiskajai adresei, norādot attiecīgo informāciju atbilstoši šo noteikumu [37.1 punktā](http://likumi.lv/doc.php?id=261282#p2) minētajām prasībām.

37.11 Piecu darbdienu laikā pēc tam, kad atkritumu tirgotājs vai atkritumu apsaimniekošanas starpnieks ir iesniedzis dienestā šo noteikumu [37.10 punktā](http://likumi.lv/doc.php?id=261282#p11) minēto informāciju, dienests pieņem lēmumu par grozījumu izdarīšanu reģistrētajā informācijā un normatīvajos aktos par dokumentu paziņošanu noteiktajā kārtībā paziņo to atkritumu tirgotājam vai atkritumu apsaimniekošanas starpniekam, kā arī precizē šo noteikumu [37.8 punktā](http://likumi.lv/doc.php?id=261282#p9) minēto atkritumu tirgotāju un atkritumu apsaimniekošanas starpnieku sarakstu.

37.12 Dienests pieņem lēmumu anulēt atkritumu tirgotāja vai atkritumu apsaimniekošanas starpnieka reģistrāciju šādos gadījumos:

37.121. dienests ir konstatējis, ka atkritumu tirgotājs vai atkritumu apsaimniekošanas starpnieks neievēro atkritumu apsaimniekošanu regulējošajos normatīvajos aktos noteiktās prasības;

37.122. atkritumu tirgotājs vai atkritumu apsaimniekošanas starpnieks šo noteikumu [37.1 punktā](http://likumi.lv/doc.php?id=261282#p2) minētajā iesniegumā ir norādījis nepatiesu informāciju;

37.123. atkritumu tirgotājs vai atkritumu apsaimniekošanas starpnieks, tā likvidators vai administrators ir iesniedzis informāciju par darbības izbeigšanu.

37.13 Dienests lēmumu par atkritumu tirgotāja vai atkritumu apsaimniekošanas starpnieka reģistrācijas anulēšanu paziņo atkritumu tirgotājam vai atkritumu apsaimniekošanas starpniekam normatīvajos aktos par dokumentu paziņošanu noteiktajā kārtībā, kā arī precizē šo noteikumu [37.8 punktā](http://likumi.lv/doc.php?id=261282#p9) minēto sarakstu piecu darbdienu laikā pēc lēmuma pieņemšanas.

37.14 Dienesta pieņemto lēmumu par atteikumu veikt atkritumu tirgotāja vai atkritumu apsaimniekošanas starpnieka reģistrāciju, lēmumu par atteikumu izdarīt grozījumus atkritumu tirgotāja vai atkritumu apsaimniekotāja starpnieka reģistrētajā informācijā vai lēmumu par atkritumu tirgotāja vai atkritumu apsaimniekošanas starpnieka reģistrācijas anulēšanu var apstrīdēt Vides pārraudzības valsts birojā. Vides pārraudzības valsts biroja pieņemto lēmumu var pārsūdzēt Administratīvajā rajona tiesā Administratīvā procesa likumā noteiktajā kārtībā.”

32. Svītrot noteikumu 38.punktu.

33. Papildināt noteikumus ar 41.1 punktu šādā redakcijā:

“41.1 Atkritumu tirgotājs vai atkritumu apsaimniekošanas starpnieks šo noteikumu [37.1](http://likumi.lv/doc.php?id=261282#p2) un [37.10 punktā](http://likumi.lv/doc.php?id=261282#p11) minētos iesniegumus var iesniegt dienestā, pēc elektroniskas reģistrēšanās aizpildot informāciju tiešsaistes režīmā dienesta vienotās vides informācijas sistēmas „TULPE” tīmekļa vietnē no 2016.gada 1.janvāra.”

34. Papildināt noteikumus ar 43.punktu šādā redakcijā:

„43. Šo noteikumu 21.6.apakšpunkts stājas spēkā vienlaikus ar attiecīgiem grozījumiem likumā „Par nodokļiem un nodevām”.”

35. Papildināt noteikumus ar 44.punktu šādā redakcijā:

„44. Atkritumu apsaimniekotājs, kuram atļauja ir izdota līdz 2015.gada 1.oktobrim būvniecības vai bīstamo atkritumu pārvadāšanai un tas nav reģistrējies Būvniecībā radušos atkritumu pārvadājumu uzskaites sistēmā vai Bīstamo atkritumu pārvadājumu uzskaites sistēmā, reģistrējas attiecīgajā sistēmā līdz 2016.gada 1.janvārim.”

36. Izteikt šo noteikumu pielikuma 2.punktu šādā redakcijā:

„2. Atļauja izsniegta (norāda atbilstošo):

€ atkritumu savākšanai vai atkritumu savākšanai un pārvadāšanai

€ atkritumu pārvadāšanai

€ atkritumu pārkraušanai un uzglabāšanai

€ atkritumu šķirošanai un uzglabāšanai

€ atkritumu uzglabāšanai

€ slēgtas vai rekultivētas atkritumu izgāztuves atrakšanas un tajā esošo atkritumu šķirošanas darbu veikšanai”.

37. Aizstāt šo noteikumu pielikuma 4.punktā vārdus „atkritumu apsaimniekošanas” ar vārdiem „atļaujā noteiktās”.

Ministru prezidente L. Straujuma

Vides aizsardzības un

reģionālās attīstības ministrs K. Gerhards

Iesniedzējs:

Vides aizsardzības un

reģionālās attīstības ministrs K. Gerhards

Vīza:

valsts sekretārs G. Puķītis

03.08.2015. 12:00

3058

M. Buša

tālr. 67026569

madara.busa@varam.gov.lv

I. Doniņa

tālr. 67026515

ilze.donina@varam.gov.lv